GRAD SINJ


PROJEKTNI ZADATAK

ZA IZRADU PROJEKTNE DOKUMENTACIJE NOGOSTUPA

UZ DRŽAVNU CESTU DC 219 U MJESTU GLAVICE GORNJE NA DIONICI OD ŠUĆE DO PRIVIJE U DULJINI CCA 2,60 km
Sinj, studeni 2019.

P R O J E K T N I   Z A D A T A K
S A D R Ž A J: 

1. SADAŠNJE STANJE I ZADAĆE PROJEKTA 
2. GRAĐEVINSKI PROJEKTI 
2.1 Projekt nogostupa
3. PROJEKT JAVNE RASVJETE

4. ISHOĐENJE LOKACIJSKE I GRAĐEVINSKE DOZVOLE 
4.1 Ishođenje lokacijske dozvole 

4.2 Ishođenje građevinske dozvole 

5. IZRADA DOKUMENTACIJE ZA NADMETANJE 
6. OSTALO 
6.1 Obilazak predmetne dionice 

6.2 Zakoni i tehnička regulativa 

6.3 Odgovornost projektanta 

1. SADAŠNJE STANJE I ZADAĆE PROJEKTA 
SADAŠNJE STANJE

Predmet Projektnog zadatka je izrada projekte dokumentacije za izgradnju pješačkog nogostupa uz državnu cestu D 219 u mjestu Glavice Gornje na dionici od Šuice do Privije u duljini cca 2,60 km.

Cijeli zahvat se nalazi u katastarskoj općini Glavice.

Početak zahvata nalazi se u zaseoku Šuće na mjestu gdje završava izgrađeni nogostup. Kraj zahvata nalazi se neposredno prije križanja državne ceste D 219 i lokalne ceste za zaseoke Ivačići i Vučići u Glavicama Gornjim.
Važno je napomenuti da se kraj zahvata treba uklopiti u projekt nogostupa Privija – Han. Navedeni projekt nogostupa Privija – Han će naručitelj dostaviti odabranom izvoditelju nakon potpisa ugovora.
Sadašnje stanje na predmetnoj dionici pješačkog prometa je vrlo loše. Pješački promet se odvija bankinom širine cca 1 m ili samim kolnikom, te je sigurnost pješačkog prometa vrlo ugrožena.
Na većem dijelu promatranog zahvata državna cesta D 219 prolazi kroz naseljeno mjesto. Stambeni objekti se uglavnom nalaze s gornje strane ceste.
Odvodnja kolničkih i pribrežnih voda je rješena kao otvoreni sustav odvodnje i to preljevanjem voda preko bankina i betonskih pasica u okolni teren i rigolima širine 0.50 m i ispuštanjem u okolni terenili u već izgrađene kanale.
Na usjecima ne postoje nikakvi objekti i elementi zaštite pokosa.
ZADAĆE PROJEKTA

Projektom se predviđa izgradnja jednostranog nogostupa uz državnu cestu D 219 te bi se na taj način podigla razina sigurnosti odvijanja pješačkog prometa.

Pješački nogostup projektirati u skladu s planom razvoja lokalne samouprave.
Predviđena širina nogostupa je 1.20 (2.00) m s bankinom 0.50 m. Širinu nogostupa predvidjeti po dionicama na način da se sa zahvatom što manje ulazi u privatne posjede, te da se izbjegne rušenje postojećih ogradnih zidova. Posebnu pažnju treba posvetiti odvodnji kolnih i pribrežnih voda te je projektom treba predvidjeti ukoliko se izgradnjom nogostupa mijenja postojeći sustav odvodnje.
Na većem dijelu promatranog zahvata uz državnu cestu se nalaze obodni jarci ili betonski kanali koji služe za linijsko odvođenje kolnih i pribrežnih voda. Projektom se ne smije prekinuti kontinuitet kanala.

Kako se predviđenim nogostupom dijelom zadire u postojeće usjeke, projektom predvidjeti mjere, elemente i objekte zaštite pokosa usjeka.
Unutar zahvata prilaze parcelama projektirati prema svim stambenim jedinicama u širinama koje dozvoljavaju nesmetani ulaz prema izgrađenim objektima ili na način kako je to definirano u uvjetima izdanim od strane subjekta koji upravlja državnom cestom. Na prilazima projektirati prevaljene rubnjake standardnih dimenzija, uzdignutog ruba od završnog sloja asfalta maksimalno 3,0 cm s obje strane prilaza s po dva skošena rubnjaka radi ublažavanja denivelacije prilaza.
Projektnom dokumentacijom treba definirati i sve zahvate na propustima. Sanaciju cestovnih objekata projektirati da se preko njih zadrže svi elementi ceste (širine kolnika, rigoli, staze…) u punom profilu ispred i nakon objekta te predvidjeti način sanacije objekata.

Sve cestovne objekte na dionici potrebno je detaljno pregledati i definirati način sanacije i potrebna proširenja te riješiti ispuste iz propusta do recipijenta i projektirati uređenje ulijeva i izljeva iz propusta određenom vrstom obloge.
Projekt treba obuhvatiti i sve ostale elemente ceste na predmetnoj dionici, koji prethodno nisu posebno naglašeni. Projekt mora sadržavati sve podatke koji su potrebni za kvalitetno izvođenje predmetnih radova. 

Za cijelu dionicu potrebno je izraditi idejni i glavni projekt i ishoditi lokacijsku i građevinsku dozvolu sukladno važećoj zakonskoj i tehničkoj regulativi. 

Projektant je obavezan dostaviti naručitelju i specifikaciju građevinskog otpada koji se uklanja s gradilišta, razvrstanog po vrstama materijala i količinama svake vrste materijala. 

Svi projektanti su obavezi prije izrade ponude za izradu projektne dokumentacije obići predmetnu dionicu, te utvrditi sve relevantne činjenice i elemente za nuđenje navedenih usluga, te će se smatrati da njihova ponude uključuje sve radove i usluge potrebne za izradu kvalitetne projektne dokumentacije, bez obzira da li je to u projektnom zadatku posebno navedeno i naglašeno.

2. GRAĐEVINSKI PROJEKTI 
2.1 Projekt nogostupa

Temeljem sagledavanja svih činjenica, projektant je obavezan analizirati tehničke opcije izgradnje nogostupa i naručitelju predložiti optimalna rješenja, kako s financijskog stanovišta tako i sa stanovišta minimalnog utjecaja na okoliš. Kod odvoza građevinskog otpada na za to predviđena odlagališta, u procjenu troškova se treba uključiti i potrebni transport i troškovi deponiranja. 

Projektom se predviđa izgradnja jednostranog nogostupa uz državnu cestu D 219 te pješački nogostup projektirati u skladu s planom razvoja lokalne samouprave.
Predviđena širina nogostupa je 1.20 (2.00) m s bankinom 0.50 m. Širinu nogostupa predvidjeti po dionicama na način da se sa zahvatom što manje ulazi u privatne posjede, te da se izbjegne rušenje postojećih ogradnih zidova. Izgradnje nogostupa ne smije uticati na širinu i niveletu državne ceste D 219. 

Posebnu pažnju treba posvetiti odvodnji kolnih i pribrežnih voda te je projektom treba predvidjeti ukoliko se izgradnjom nogostupa mijenja postojeći sustav odvodnje.

Kako se predviđenim nogostupom dijelom zadire u postojeće usjeke, projektom predvidjeti mjere, elemente i objekte zaštite pokosa usjeka.

U slučaju da je potrebna izgradnja potpornih građevina, projektant je obavezan angažirati stručnjaka za geomehaniku – geologiju koji će na temelju izrađenog geološkog profila dati sve relevantne podatke kako bi projekt potpornih građevina bio kvalitetan. Isto tako, angažirani stručnjak za geomehaniku će pregledati stanje pokosa usjeka i zasjeka i prirediti projekt sanacije pokosa ukoliko je to potrebno ili napisati izvještaj da su pokosi stabilni i da nisu potrebni nikakvi radovi na zaštiti od odrona materijala na cestu ili drugih oblika nestabilnosti.
Unutar zahvata prilaze parcelama projektirati prema svim stambenim jedinicama u širinama koje dozvoljavaju nesmetani ulaz prema izgrađenim objektima ili na način kako je to definirano u uvjetima izdanim od strane subjekta koji upravlja državnom cestom. Na prilazima projektirati prevaljene rubnjake standardnih dimenzija, uzdignutog ruba od završnog sloja asfalta maksimalno 3,0 cm s obje strane prilaza s po dva skošena rubnjaka radi ublažavanja denivelacije prilaza.
Projektnom dokumentacijom treba definirati i sve zahvate na propustima. Sanaciju cestovnih objekata projektirati da se preko njih zadrže svi elementi ceste (širine kolnika, rigoli, staze…) u punom profilu ispred i nakon objekta te predvidjeti način sanacije objekata.

Sve cestovne objekte na dionici potrebno je detaljno pregledati i definirati način sanacije i potrebna proširenja te riješiti ispuste iz propusta do recipijenta i projektirati uređenje ulijeva i izljeva iz propusta određenom vrstom obloge.

Projekt treba obuhvatiti i sve ostale elemente ceste na predmetnoj dionici, koji prethodno nisu posebno naglašeni. Projekt mora sadržavati sve podatke koji su potrebni za kvalitetno izvođenje predmetnih radova. 

Za cijelu dionicu potrebno je izraditi idejni i glavni projekt i ishoditi lokacijsku i građevinsku dozvolu sukladno važećoj zakonskoj i tehničkoj regulativi. 

Projektant je obavezan dostaviti naručitelju i specifikaciju građevinskog otpada koji se uklanja s gradilišta, razvrstanog po vrstama materijala i količinama svake vrste materijala. 

Svi projektanti su obavezi prije izrade ponude za izradu projektne dokumentacije obići predmetnu dionicu, te utvrditi sve relevantne činjenice i elemente za nuđenje navedenih usluga, te će se smatrati da njihova ponude uključuje sve radove i usluge potrebne za izradu kvalitetne projektne dokumentacije, bez obzira da li je to u projektnom zadatku posebno navedeno i naglašeno.
Projekt nogostupa treba razraditi za: 

· razinu idejnog projekta (za ishođenje lokacijske dozvole) 

· razinu glavnog projekta (za ishođenje građevinske dozvole) 

Vrste i sadržaj pojedinih razina projekata treba biti sukladna Zakonu o prostornom uređenju (NN 153/13, 65/17) i Zakonu o gradnji (NN 153/13), te projekt treba uključivati razinu detalja koja Naručitelju omogućava jednoznačnu provedbu javne nabave i izvođenje svih projektom obuhvaćenih radova bez daljnje razrade projektne dokumentacije. 
Grafički prilozi glavnog projekta moraju minimalno sadržavati: 
· preglednu situaciju na osnovnoj državnoj karti 1:5000 

· građevinsku situaciju 1:500 (1:200) s ucrtanom trasom nogostupa i svim objektima i detaljima
· uzdužni profil u mjerilu 1:1000/100 (1:500/50) s niveletom postojećeg kolnika 

· normalne poprečne profile u mjerilu 1:50 

· detalje za izvođenje u mjerilu 1:50, 1:25, 1:10 

· karakteristične poprečne profile u mjerilu 1:100 (min svakih 20 m') 

· situaciju, uzdužne i poprečne profile svih elemenata sustava odvodnje, zajedno sa svim detaljima pojedinih elemenata sustava 

kao i sve ostale grafičke priloge potrebne za ishođenje lokacijske i građevinske dozvole/potvrde glavnog projekta odnosno jednoznačno izvođenje svih projektiranih zahvata i radova. 
Numerički podaci i proračuni moraju minimalno sadržavati: 
· proračun osi 

· proračun nivelete 

· proračun rubova kolnika (x, y, z osovine i rubova kolnika u točkama profila) ispis tri osnovne točke poprečnog profila na razmaku od 10 metara 

· sve proračune za projektiranje učinkovitog sustava odvodnje 

· sve potrebne dokaze i statičke proračune za objekte 

· proračun količina radova (s detaljnom dokaznicom mjera) 

kao i sve ostale numeričke podatke i proračune potrebne za ishođenje lokacijske i građevinske dozvole/potvrde glavnog projekta odnosno jednoznačno izvođenje svih projektiranih zahvata i radova.
Troškovnici trebaju biti izrađeni u skladu sa Sustavom za izradu troškovnika Hrvatskih cesta (Primavera) te grupirani prema zahtjevima Naručitelja koji se sastoji se od dva međusobno povezana dokumenta: ksrdb.xls je dokument koji predstavlja bazu troškovničkih stavaka koje se moraju koristiti a hceste.xls je predložak troškovnika na kojem projektanti izrađuju konkretan troškovnik. Sustav za izradu troškovnika Hrvatskih cesta rađen je u formatu Excel 97-2003 Workbook. Zbog kompatibilnosti sa starijim inačicama excela nije dopuštena promjena formata. 

3. PROJEKT JAVNE RASVJETE

U sklopu izrade projektne dokumentacije projektant je dužan napraviti projekt javne rasvjete uz predmetni nogostup, sve u skladu s HRN EN 13201-2:2016; P-NIZ KLASA RASVJETE

4. ISHOĐENJE LOKACIJSKE I GRAĐEVINSKE DOZVOLE 
4.1 Ishođenje lokacijske dozvole 
U tijeku projektiranja i izrade Idejnog projekta projektant treba kontaktirati predstavnike nadležnih tijela koja trebaju izdati posebne uvjete, o čemu treba redovito izvještavati naručitelja i pravovremeno mu ukazati na eventualne probleme te, gdje je to moguće, iste i ishoditi temeljem važećeg Zakona o prostornom uređenju (NN 153/13, 65/17) i Zakona o gradnji (NN 153/13, 20/17). 

Lokacijskom dozvolom treba obuhvatiti sve dijelove građevine. Od vlasnika infrastrukture treba prikupiti podatke o nadzemnim i podzemnim instalacijama, iste ucrtati u projektne situacije, te ishoditi posebne uvjete gradnje i napraviti procjenu troškova. 

Ponuditelj svojom ponudom treba obuhvatiti ishođenje lokacijske dozvole za sve dijelove građevine.

Prilikom zahtjeva kod izdavanja lokacijske dozvole, potrebno je dati procjenu troškova građenja kao i procjenu ukupnih investicijskih troškova s točnosti +/- 10%. 

Ako u postupku izdavanja lokacijske dozvole dođe do potrebe usklađenja idejnog projekta s posebnim uvjetima tijela i osoba određenih prema posebnim propisima, projektant mora uskladiti idejni projekt u skladu s tim uvjetima.

4.2 Ishođenje građevinske dozvole 
Projektant je obvezan izraditi svu potrebnu dokumentaciju i ishoditi sve potrebne suglasnosti za ishođenje građevinske dozvole i aktivno sudjelovati u ishođenju građevinskih dozvola, u svemu prema Zakonu o prostornom uređenju (NN 153/13, 65/17) i Zakonu o gradnji (NN 153/13, 20/17) i drugom relevantnom zakonskom regulativom. 

Prije podnošenja zahtjeva za ishođenje građevinske dozvole projektant treba ishoditi suglasnost naručitelja. 

5. IZRADA DOKUMENTACIJE ZA NADMETANJE 
Dokumentacija za nadmetanje treba se sastojati od: 

 tehničkog opisa koji minimalno sadržava: 

o početak i kraj zahvata 

o opis i stanje postojećeg stanja
o opis planiranih radova

o troškovnika za izvođenje radova s pozivom na odgovarajuće tehničke uvjete za svaku vrstu radova (uključujući tablice dnevnih radova za materijale, opremu i radnu snagu) 

o troškovnika s upisanim cijenama 

o troškovnika bez cijena 

o troškovnika bez cijena zaštićenog na način da se opis stavke, jedinica mjere i količine ne mogu mijenjati 

 pregledne situacije 

 svih potrebnih detalja koji omogućavaju jednoznačno nuđenje izvođenja radova 

 posebnih tehničkih uvjeta kada to pojedine stavke troškovnika iziskuju 

Sve stavke u troškovnicima pozivaju se na Opće tehničke uvjete (Zagreb, 2001.), Tehničke uvjete za asfaltne kolnike, (Zagreb, 2015). 

Dokumentaciju za nadmetanje potrebno je izraditi i predati u dva primjerka u papirnatom obliku i jedan istovjetni primjerak na CD-u. 

Uz dokumentaciju za nadmetanje, ali ne kao njen sastavni dio treba priložiti i troškovnik potrebnih kontrolnih ispitivanja u istom obliku kao za prethodno opisane troškovnike za radove. 
6. OSTALO 
6.1 Obilazak predmetne dionice
U ukupnu cijenu potrebno je uračunati minimalno tri odlaska na teren projektanta zajedno s predstavnikom naručitelja kada to projektant ocijeni potrebnim ili kada to zahtjeva naručitelj, a temeljem kojih će se donositi odluke o tehničkim rješenjima u pojedinim fazama projektiranja. Navedeni obilasci ne uključuje sve ostale obilaske dionice tijekom kojih projektant ili njegova geodetska služba obavljaju potrebne aktivnosti u sklopu izrade projekta. 
6.2 Zakoni i tehnička regulativa 
Pri izradi projektne dokumentacije treba se pridržavati svih zakona, propisa i pravilnika koji vrijede do dana potpisa Ugovora. Ukoliko za neke objekte i zahvate ne postoji domaći propis i upute, projektant će dogovorno s Naručiteljem primijeniti inozemne smjernice i propise koji obrađuju predmetno područje. 

 Pri izradi svih dijelova projekta obnove ceste projektant je obavezan primjenjivati: 

 Opće tehničke uvjete za radove na cestama iz 2001., 

 za asfalterske radove „Tehničke uvjete za asfaltne kolnike“, HC 2015., 

 Razraditi posebne tehničke uvjete za sve radove i materijale za koje se ne primjenjuju gore navedeni tehnički uvjeti. 
Projektna dokumentacija na cestama mora biti usklađena s odredbama posebnih zakona i propisa i to: 

 Zakon o cestama (NN 84/11, NN 22/13, NN 54/13, NN 148/13, NN 92/14), 

 Zakon o prostornom uređenju (NN 153/13, 65/17), 

 Zakon o gradnji (NN 153/13, 20/17), 

 Zakon o sigurnosti prometa na cestama (67/08, 48/10, 74/11, 80/13, 158/13, 92/14, 64/15, 108/17), 

 Zakon o prijevozu u cestovnom prometu (NN 82/13), 

 Zakon o prijevozu opasnih tvari (NN 79/07), 

 Zakon o zaštiti od požara (NN 92/10), 

 Zakon o zaštiti prirode (NN 80/13, 15/18), 

 Zakon o zaštiti okoliša (NN 80/13, 153/13, 78/15), 

 Zakon o održivom gospodarenju otpadom (NN 94/13, 73/17), 

 Zakon o građevnim proizvodima (NN 76/13, 30/14, 130/17), 

 Zakon o zaštiti na radu (NN 71/14, 118/14, 154/14), 

 Zakon o vodama (NN 153/09, 63/11, 130/11, 56/13, 14/14), 

 Pravilnik o obveznom sadržaju idejnog projekta (NN 55/14, 41/15, 67/16, 23/17), 

 Pravilnik o vrsti i sadržaju projekata za javne ceste (NN 53/02), 

 Pravilnik o zaštiti na radu sa privremenim ili pokretnim gradilištima (NN 51/08), 

 Pravilnik o osnovnim uvjetima kojima javne ceste izvan naselja i njihovi elementi moraju udovoljavati sa stajališta sigurnosti prometa (NN 110/01), 

 Pravilnik o prometnim znakovima opremi i signalizaciji na cestama (NN 33/05, 64/05, 155/05, 14/11), 

 Pravilnik o autobusnim stajalištima (119/97), 

 Pravilnik o kontroli projekata (NN 32/14), 

 Pravilnik o uvjetima za projektiranje i izradu priključaka i prilaza na javnu cestu (NN 95/14), 

 Pravilnik o građevnom otpadu i otpadu koji sadrži azbest (NN 69/16), 

 Pravilnik o obveznom sadržaju i opremanju projekata građevina (NN 64/14, 41/15, 105/15, 61/16, 20/17), 

 Pravilnik o korištenju cestovnog zemljišta i obavljanju pratećih djelatnosti (NN 78/14), 

 Pravilnik o održavanju cesta (NN 90/14), 

 Tehnički propis za betonske konstrukcije (NN 139/09, 14/10, 125/10, 136/12), 

 Opći tehnički uvjeti za radove u cestogradnji (IGH Zagreb, 2001), 

 Zakon o obavljanju geodetske djelatnosti (NN 152/08, 61/11 i 56/13), 

 Pravilniku o geodetskom projektu (NN 12/14, 56/14), 

 Zakon o izvlaštenju i određivanju naknade (NN 74/14, 69/17), 

 Zakon o državnoj izmjeri i katastru nekretnina (NN 16/07, 152/08, 124/10, 56/13, 121/16, 09/17), 

 Pravilnik o katastru zemljišta (NN 84/07, 148/09), 

 Pravilnik o katastru vodova (NN 71/08, 148/09), 

 Pravilnik o parcelacijskim i drugim geodetskim elaboratima (NN 86/07, 25/09, 148/09), 

 Pravilnik o načinu izvođenja osnovnih geodetskih radova (NN 87/09), 

te svim ostalim važećim zakonima, pravilnicima, propisima i normativima, kao i svim postojećim internim pravilnicima za predmetno područje projektiranja.

6.3 Odgovornost projektanta 
Projektant je odgovoran za kompletnost i usklađenost projekta, racionalnost, izvodljivost, tehničku ispravnost predloženih rješenja te računsku točnost proračuna i izmjera kao i troškovnika. Projektant je odgovoran za poštivanje svih i propisa koji su relevantni za izradu projekata. 

Tijekom izrade projekta, projektant je obvezan pravovremeno izvještavati ovlaštenu osobu naručitelja o fazama razrade projekta, kako bi se eventualne primjedbe pravovremeno otklonile. Za pojedine ključne faze projekta projektant treba prethodno dobiti odobrenje naručitelja. 

Naručitelj zadržava pravo primjedbi i sugestija na pojedina projektna rješenja, kompletnost i nivo razrade projekta, a projektant se obvezuje postupiti po svim opravdanim primjedbama naručitelja bez prava na dodatnu naknadu. 

Za sva odstupanja od zadanih elemenata potrebna je pismena suglasnost odgovorne osobe naručitelja. 

Projektni zadatak predstavlja koncept traženih radova i usluga i kao takav služi kao osnova za projektiranje. Izmjene u odnosu na projektni zadatak su moguće (tehnički bolja rješenja ili tijek upravnog postupka) te će ih naručitelj i projektant definirati tijekom izrade projekata. 

Projektant predaje Naručitelju kompletnu projektnu dokumentaciju u četiri uvezane kopije u papirnatom obliku, te jedan primjerak u digitalnom obliku.
Projektni zadatak – nogostup s javnom rasvjetom , dionica Šuća - Privija

